Tarybos Sprendimas
2003 m. gruodžio 22 d.
dėl Europos bendrijos ir Maroko Karalystės susitarimo pasikeičiant raštais dėl abipusių liberalizavimo priemonių sudarymo ir EB-Maroko asociacijos sutarties 1 ir 3 protokolų pakeitimo
(2003/914/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 133 straipsnį ir 300 straipsnio 2 dalies pirmąjį sakinį,
atsižvelgdama į Komisijos pasiūlymą,
kadangi:
(1) Nuo 2000 m. kovo 1 d. įsigaliojusio Europos ir Viduržemio jūros šalių susitarimo, įkuriančio Europos Bendrijų bei jų valstybių narių ir Maroko Karalystės asociaciją [1], 16 straipsnyje numatyta, kad Bendrija ir Marokas laipsniškai įgyvendins didesnę jų tarpusavio prekybos žemės ūkio produktais liberalizaciją.
(2) Europos ir Viduržemio jūros šalių susitarimo 18 straipsnyje numatyta, kad nuo 2000 m. sausio 1 d. Bendrija ir Maroko Karalystė įvertins padėtį, kad nustatytų nuo 2001 m. sausio 1 d. Šalių taikytinas liberalizavimo priemones.
(3) Bendrija ir Maroko Karalystė susitarė Europos ir Viduržemio jūros šalių susitarimo 1 - 3 protokolus pakeisti susitarimu pasikeičiant raštais. Todėl tą susitarimą reikėtų patvirtinti.
(4) Šiam susitarimui įgyvendinti būtinos priemonės turėtų būti priimtos remiantis 1999 m. birželio 28 d. Tarybos sprendimo 1999/468/EB, nustatančio Komisijos naudojimosi jai suteiktais įgyvendinimo įgaliojimais tvarką [2], nuostatomis,
NUSPRENDĖ TAIP:
1 straipsnis
Bendrijos vardu patvirtinamas Europos bendrijos ir Maroko Karalystės susitarimas pasikeičiant raštais dėl abipusio liberalizavimo priemonių ir priede pateikti EB-Maroko asociacijos susitarimo 1 - 3 protokolai.
Susitarimo pasikeičiant raštais tekstas pridedamas prie šio sprendimo.
2 straipsnis
Komisija 3 straipsnyje nustatyta tvarka patvirtina išsamias 1 - 3 protokolų įgyvendinimo taisykles.
3 straipsnis
1. Komisijai padeda Reglamento (EB) Nr. 1260/2001 [3] 42 straipsniu įkurtas Cukraus vadybos komitetas arba, prireikus, komitetai, įkurti atitinkamomis kitų reglamentų dėl bendro rinkų organizavimo nuostatomis, arba Reglamento (EEB) Nr. 2913/92 [4] 248a straipsniu įkurtas Muitinės kodekso komitetas.
2. Darant nuorodą į šią dalį, taikomi Sprendimo 1999/468/EB 4 ir 7 straipsniai.
Sprendimo 1999/468/EB 4 straipsnyje nustatytas laikotarpis yra vienas mėnuo.
3. Komitetas patvirtina savo darbo tvarkos taisykles.
4 straipsnis
Tarybos pirmininkas įpareigojamas paskirti asmenį, kuriam suteikiama teisė pasirašyti Susitarimą pasikeičiant raštais, įpareigojantį Bendriją.
5 straipsnis
Šis sprendimas skelbiamas Europos Sąjungos oficialiajame leidinyje.
Priimta Briuselyje, 2003 m. gruodžio 22 d.